钦定古今图书集成/明伦汇编/闺媛典/第176卷 > 张际亨妻董氏
## 钦定古今图书集成/明伦汇编/闺媛典/第176卷 > 张际亨妻董氏

按《济南府志》：“董氏，阳信人。张际亨妻，孝廉宇女。年十
七嫁亨舅，年七旬，本生姑庞早丧，嫡姑唐亦没，惟妾
姑刘氏、苏氏俱在。女三人皆刘出。氏事妾姑左右顺
承如嫡。舅终，苏殉，刘病废，氏问视八年，殡葬如礼。伯
母诸舅相得甚欢。内侄外甥，下至贱婢，悉加轸恤。亨
亡时，当多难，产尽人散，氏保孤延嗣，三十年如一日。”